Mesong ya go tonya ya Mošupologo o mongwe, Koketso o ile a lebelela diaparo tše a di aperego.
Koko o ile a segela teng, “Aowa, lerato la ka, meetse a FIŠA. Ga wa swanela go dira seo!”
Dilo tšohle di be di fiša kudukudu ebile di le boima. Dipudula tša sesepe di ile tša ethimodiša Koketso, efela mafelelong a kgona go kitela diaparo tša gagwe kua tlase – tlasetlase ka tlase ga malakane le dilopo, lešela la tafola le seaparo sa Koko sa ka gare se segolo.
Koko o rile go boa, a lemoga gore Koketso o apere roko ye sese gomme maotong ke disokisi fela.
“Koketso,” a realo, “go a tonya. Ke ka lebaka la eng o apere bjalo? O nyaka go tsenwa ke phefo?”
“Aowa, Koko,” a realo Koketso, a boka ka seatla sefahlegong, “ke a SWA. Ga ke kwe go tonya le gannyane.”
O ile a tlolatlola tseleng a dumediša koko ka go mo emišetša seatla. “Gabotse, Koko,” a realo. “Ke ya go bona Pinky.”
“Emanyana …” a realo Koko. Efela Koketso ga se a mo kwa ka ge a šetše a potetše ka sekhutlo.
Koketso o ile a thoma go kwa go tonya kudu ge a le tseleng ya go ya go Pinky. Phefo e be e fefeula roko ya gagwe, gomme tsela e re ke lehlwa ka tlase ga maoto a gagwe. O ile a phutha matsogo a kitimela ntlong ya motswala wa gagwe.
Pinky o ile a tla lebating. “O hlakane hlogo, Koketso?” a realo. “Nkane o se wa apara diaparo tša marega?”
Ntlo ya Pinky e be e le botse gape e le borutho.
“Tsena, Koketso,” a realo mmago Pinky, Sarah e lego Mmane wa Koketso. “O fihlela re e ja borotho le jamo.”
Koketso o ipshinne kudu ntlong ya gabo Pinky a lebala le ka diaparo tša Koko. Gateetee o ile a gopola gomme a fofa setulong.
Koko o ile a mo lebelela. “O se ke wa re ga se ka go botša, Koketso,” a realo. “O ka se tsenye dilo tša go dirwa ka wulu ka meetseng a go fiša ka tsela ye. Ge o dira seo di a hunyela. Ke lona lebaka le o bonago jesi ya gago e hunyetše.”
“Aa, Malome Koos,” a realo Koketso, “mpša yeo ga e na boya bjo bo lekanego gore e tutele. Mo gongwe e nyaka jase ya wulu ye botse.”
O ile a tlelwa ke kgopolo.
“E ka apara jesi ya ka ya kgale!” a realo. “Bjale ke ye nnyane go nna.”
“Ke taba ye botse yeo, Koketso,” a realo Malome Koos. “Bona gore mpšanyana e thabile bjang. Ke tla e fa leina la gago. Leina la yona bjale ke Ketso.”
Koketso o ile a sega. “Ketso,” a realo. “Ke nagana gore ke leina la botse la go swanela mpša!”
“Le yona e bonala e rata leina la yona,” a realo Malome Koos, “gomme e rata jase ya yona ya wulu, ya go kokoropana ya go taga. Etla Ketso, mpšanyana ya ka, areye go nyaka dijo tša go fihlola!” Malome Koos a emišetša Koketso seatla ge a sobelela mmileng.